Daniel Cueli, voceru d'Andecha Astur en Nava, calificó la sentencia como "un actu represivu más", amestando que "nun ye entendible que la equiparación de los derechos llingüíticos de los vecinos y vecines d'un conceyu seya illegal, que la igualdá sea illegal, que la democracia mesma seya illegal n'Asturies". Cueli fizo finca en que la falta d'oficialidá xenera problemes democráticos, "l'exemplu ye  qu'un conceyu asturianu nun pue regular, nunes ordenances municipales, la igualdá de derechos de los sos vecinos y vecines y la igulaadá de tratu de la llingua d'Asturies y del castellán". El voceru d'Andecha Astur en Nava criticó que namás Andecha punxere el recursu de casación y que'l Conceyu "el primer interesáu en defender los sos alcuerdos y los derechos de los vecinos"nun ficiere res, recordando que'l PSOE aprobó les ordenances en 2001 colos sos votos. Andecha Astur va asoleyar una valoración oficial  nes prósimes hores.